钦定古今图书集成/明伦汇编/氏族典/第275卷 > 王璟
## 钦定古今图书集成/明伦汇编/氏族典/第275卷 > 王璟

按《明外史韩文传﹕》：“王璟，字廷采，沂人。成化八年进士。
为登封知县，历两京御史。弘治十四年，以南京鸿胪
卿拜右佥都御史，理两浙盐政。十七年，巡抚保定，引
疾致仕归，坐累夺官闲住。正德六年，起抚山西，累迁
右都御史。已迁左，时群小用事，大臣靡然附之，璟独
守故操，进太子太保。世宗立，致仕，卒谥恭靖。”